**KONKURSAS! SURENK PASAULINĖS ORIENTAVIMOSI DIENOS RENGINĮ SAVO MIESTE!**

Tarptautinė orientavimosi sporto federacija gegužės 24 dieną paskelbė Pasauline orientavimosi sporto diena. Šią dieną visame pasaulyje vyks įvairiausi orientavimosi sporto renginiai, kurių metu visi norintys galės susipažinti su orientavimosi sportu iš arčiau.

Lietuvos orientavimosi sporto federacija jungiasi prie šios gražios iniciatyvos ir skelbia orientavimosi sporto dienos renginio konkursą!

Kviečiame klubus, sporto mokyklas, bendruomenes, trenerius, būrelių vadovus, mokytojus dalyvauti konkurse ir surengti smagų orientavimosi renginį savo mieste, mokykloje ar bendruomenėje. Lietuvos orientavimosi sporto federacija išrinks 10 įdomiausių projektų, kuriems skirs 100-400 Eur. finansavimą.

Renginio forma, turinys ir vieta priklauso nuo organizatorių išmonės, visos idėjos mums yra priimtinos, tačiau visi renginiai turi tenkinti šiuos kelis reikalavimus:

* Renginys privalo vykti 2017 m. gegužės 24 d.;
* Renginys turi būti nemokamas;
* Renginio metu turi būti naudojamas sportinis orientavimosi žemėlapis;
* Renginyje turi dalyvauti ne mažiau kaip 100 dalyvių;
* Renginys turi būti orientuotas į vaikus (daugiau kaip 50 proc. renginio dalyvių turi būti vaikai iki 18 metų amžiaus).

Norintys dalyvauti konkurse Lietuvos orientavimosi sporto federacijai turi pateikti laisvos formos renginio aprašymą (ne daugiau kaip A4 lapas), kuriame būtų aprašoma renginio idėja, renginio vieta, organizatorius, planuojamas dalyvių skaičius. Paraiškų laukiame el.paštu info@orienteering.lt iki 2017 m. balandžio 24 d. Nugalėtojus paskelbsime gegužės 1 dieną. Finansuojama suma priklausys nuo renginio apimties ir planuojamo dalyvių skaičiaus. Lietuvos orientavimosi sporto federacija prisidės prie šių renginių viešinimo. Reginių organizatoriai turės pateikti ataskaitas ir užregistruoti savo renginius pasaulinės orientavimosi sporto dienos puslapyje <http://worldorienteeringday.com>.